Dis 'n lang sit op wêreld se rekordvlug | Maroela Media
Jongste Covid-19-statistieke bevestig
Kanye West wil president word
Covid-19: Só keer leerders terug
Swanger vrou sterf tydens KZN-plaasaanval
Motshekga gaan sê oor skoolgereedheid en nog grade
SA'ner druk twee drieë in 'Canes-sege
De Kock wen groot by KSA-toekennings
Boek-uittreksel: Wat beteken dit om eties te eet?
Gedagte vir die dag: Jesus se juk
My kind moet laerskool toe. Wat nou?
Foto's: Pak en ry na Riebeekvallei
'n Nuwe lewe ná 'n positiewe status
Dis 'n lang sit op wêreld se rekordvlug
Die Airbus A350-900ULR word op die wêreld se langste vlug gebruik. Foto: Airbus
Die langste handelsvlug, wat gister vir die eerste keer tussen Singapoer en New York afgelê is, strek oor 'n allemintige 15 250 km en duur 18 uur en 25 minute, berig die BBC.
Dis soos om 06:00 op te staan en wakker te bly tot middernag, plus nog 'n halfuur vir goeie geluk – alles in die beperkte ruimte van 'n vliegtuig.
Singapore Airlines se nuwe, ononderbroke vlug vertrek om 23:35 plaaslike tyd met 'n Airbus A350-900ULR vanaf dié stadstaat se Changi-lughawe na die Newark Liberty Internasionale Lughawe. Dis eintlik 19 km anderkant die staat New York se grens in New Jersey geleë, maar dis een van die Groot Appel se drie vernaamste lughawens.
Die vorige langste ononderbroke vlug was Qatar Airways se 17 uur 40 minute lange marathonvlug van die oliestaat se hoofstad, Doha, na Auckland, Nieu-Seeland.
Volgens Singapoer se nasionale lugredery hoef passasiers op die nuwe langste vlug hulle nie oor beknopte sitplekke te bekommer nie. Die vliegtuig is met twee klasse uitgelê: 67 sitplekke in besigheidsklas en 94 in premium-ekonomieklas.
Die lugredery se webwerf dui die prys van die ellelange vlug aan as vanaf sowat R23 500 in premium-ekonomieklas en meer as R72 000 in besigheidsklas, berig die Britse dagblad The Independent.
In die eerste week sal die roete net drie keer bedien word, maar daarna wil Singapore Airlines die afstand elke dag aflê. Vantevore moes passasiers oor Frankfurt in Duitsland tussen die twee stede vlieg.
Maar die Britse dagblad The Telegraph berig dié roete kan sy eretitel binne vier jaar ontneem word wanneer die Australiese lugdiens Qantas met die eerste ononderbroke vlug tussen Sydney aan die land se ooskus en die Britse hoofstad, Londen, wil begin.
Die beplande roete tussen Sydney en Londen is 16 920 km lank, sowat 1 700 km langer as die nuwe rekordhouer en 2 400 km langer as die Qatar-vlug, wat Donderdag onttroon is.
Qantas het onlangs 'n onderbroke vlug van 14 400 km tussen Perth en Londen ingestel en oorweeg nog watter model vliegtuig hulle vanaf 2022 vir die rekordvlugte met sy 300 passasiers wil gebruik, die Airbus A350 of die Boeing 777X.
Londen New York singapoer Sydney
Die wêreld in foto's – 12 Oktober 2018
Foto's: Prinses Eugenie trou
Dit is 'n oornag vlug en jy sal verseker nie wakkerbly vir 18 en 'n half uur nie. ;-)
Hoop daar is aflos loodse:)
Het al die Qatar ene paar keer gevlieg, en vlieg die nuwe rekord ene begin November, kan nie wag nie! LOL sien nie uit nie, haaaat langvlugte, maar dis beter as om te sit en wag vir konneksies.
Dit is solank as wat ons by dept van binnelandse sake moet wag om gehelp te word vir id en paspoorte. Tensy Gigaba jou vriend is.
Skerp! Jy is so reg. Ek en my dogter het dit gister weer beleef na n derde probeerslag vir paspoorte. Jy staan al van 5 uur soggens in ry om een vd gelukkiges te wees om ingelaat te word vir die dag kwota. Dan loop jy steeds in die middag eers uit…as jy wel gehelp is en hulle nie weereens van lyn af was nie.
Hou jy steeds streng by die regering se afsonderingsregulasies?
Ja, ek is steeds baie bekommerd dat ek dalk Covid-19 kan opdoen
Ja, maar nie meer met dieselfde energie as aan die begin van die afsonderingsperiode nie
Ek voldoen nou weer streng aan die regulasies omdat die hoeveelheid gevalle begin styg
Ek dra 'n masker en volg die reëls oor sosiale distansiëring, maar ons gaan kuier by familie en vriende soos normaal